
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1890 

21 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποζημίωση Ομάδας Εργασίας για έρευνα της δημο¬ 


σιονομικής κατάστασης και διαχείρισης του 

Ε.Κ.Δ.Δ.Α. 1 

Έγκριση κανονισμού για την εκτέλεση έργων και την 
ανάθεση και σύναψη συμβάσεων προμηθειών, με¬ 
λετών και υπηρεσιών του Φορέα Διαχείρισης του 
Εθνικού Δρυμού Οίτης. 2 


Έγκριση Κανονισμού για την εκτέλεση έργων, για την 
ανάθεση, παρακολούθηση και παραλαβή μελετών 
και υπηρεσιών, την προμήθεια, παράδοση και πα¬ 
ραλαβή αγαθών, υλικών και προϊόντων και για τη 
σύναψη και εκτέλεση των σχετικών συμβάσεωντου 
Φορέα Διαχείρισης του Εθνικού Πάρκου Δέλτα 

Έβρου. 3 

Επιχορήγηση της Ανώνυμης Εταιρείας «ΕΛΛΗΝΙΚΕΣ 
ΕΚΘΕΣΕΙΣ - ΗΕΙΕΧΡΟ ΑΈ.» από τον Κρατικό Προ¬ 
ϋπολογισμό για την αντιμετώπιση των αναγκών 
διεκδίκησης της διοργάνωσης της Παγκόσμιας Έκ¬ 
θεσης ΕΧΡΟ 2008 στη Θεσσαλονίκη - Καθορισμός 
του τρόπου ελέγχου των δαπανών. 4 


ΑΠΟΦΑΣΕΙ Σ 

Αριθ. 2/68530/0022 (1) 

Αποζημίωση Ομάδας Εργασίας για έρευνα της δημοσιο¬ 
νομικής κατάστασης και διαχείρισης του Ε.Κ.Δ.Δ.Α. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 2 και 5 του Ν.Δ/τος 216/1974 (ΦΕΚ 367 
Α /7.12.1974) «Περί συστάσεως Υπουργείου Προεδρίας 
Κυβερνήσεως». 

β)Τηςπαρ.3του άρθρου 18του Ν. 2085/1992 (ΦΕΚ 170 
Α/20.10.1992) «Ρύθμιση θεμάτων οργάνωσης, λειτουρ¬ 


γίας και προσωπικού της Δημόσιας Διοίκησης και άλλες 
διατάξεις». 

γ) Των άρθρων 1 και 4 του Π.Δ. 64/1990 (ΦΕΚ 30 Α'/ 
13.3.1990) «Τροποποίηση και συμπλήρωση του Π.Δ. 
320/1988 “Οργανισμός Υπηρεσιών του Υπουργείου Προ¬ 
εδρίας της Κυβέρνησης”». 

δ) Του Π.Δ. 373/1995 (ΦΕΚ 201 Α/14.10.1995) «Συγχώνευ¬ 
ση των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων του». 

ε) Του Π.Δ. 400/1995 (ΦΕΚ 226 Α'/1.11.1995) «Σύσταση 
Γενικής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της», όπως τροποποιήθη¬ 
κε με το άρθρο 24 παρ. 1 του Ν. 3200/2003 (ΦΕΚ 281 
Α79.12.2003). 

στ) Του άρθρου 17 του Ν. 3205/2003 (ΦΕΚ 297 Α'/ 
23.12.2003) «Μισθολογικές ρυθμίσεις...... 

ζ) Του άρθρου 29 Ατού Ν. 1558/1985. 

η) Του άρθρου 40 του Ν. 849/1978. 

2. Την υπ’ αριθμ. 14650/ΔΙΘΕ 85/2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών (ΦΕΚ519 Β717.3.2004) «Καθορισμός αρμοδιοτή¬ 
των των Υφυπουργών Οικονομίας και Οικονομικών». 

3. Τις υπ’ αριθμ. ΔΙΕΚ/ΤΜ.Β/Φ.3/οικ./11141/14.5.2004 
και ΔΙΕΚ/ΤΜ.Β/Φ.3/οικ. 16648/19.8.2004 αποφάσεις του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης για σύσταση Ομάδας Εργασίας για έρευνα της 
δημοσιονομικής κατάστασης και διαχείρισης του Εθνικού 
Κέντρου Δημόσιας Διοίκησης και Αυτοδιοίκησης 
(Ε.Κ.Δ.Δ.Α.) 

4. Την υπ’ αριθμ. 2859 απόφαση του Δ.Σ. του Ε.Κ.Δ.Δ.Α. 
(συνεδρίαση υπ’ αριθμ. 12/13.10.2004). 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους είκοσι εννέα χιλιάδων 
ευρώ (29.000 €) σε βάρος του προϋπολογισμού του 
Ε.Κ.Δ.Δ.Α., αποφασίζουμε: 

1. Ορίζουμε την αποζημίωση του Προέδρου και των με- 
λώντης Ομάδας Εργασίας που συστάθηκε μετις υπ’ αριθμ. 
ΔΙΕΚ/ΓΜ.Β/Φ.3/ΟΙΚ./11141/14.5.2004 και ΔΙΕΚ/ΤΜ.Β/Φ.3/οικ. 
16648/19.8.2004 αποφάσεις του Υπουργού Εσωτερικών, 
Δημόσιας Διοίκησης και Αποκέντρωσης ως εξής: 

1. Για τον Πρόεδρο 690 € μηνιαίως. 

2. Για κάθε ένα από τα Μέλη 587 € μηνιαίως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι εργασίες της Ομάδας Εργασίας θα ολοκληρωθούν 
εντός οκτώ (8) μηνών από την έναρξη λειτουργίας της. 

Η δαπάνη για την αμοιβή της Ομάδας Εργασίας θα βα¬ 
ρύνει τον προϋπολογισμό του Ε.Κ.Δ.Δ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθ. 51924 (2) 

Έγκριση κανονισμού για την εκτέλεση έργων και την ανά¬ 
θεση και σύναψη συμβάσεων προμηθειών, μελετών 

και υπηρεσιών του Φορέα Διαχείρισης του Εθνικού 

Δρυμού Οίτης. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 8 του άρθρου 15 του Ν. 
2742/1999 «Χωροταξικός Σχεδιασμός και αειφόρος ανά¬ 
πτυξη και άλλες διατάξεις» (Α' 207). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέθηκε 
με το άρθρο 27 του Ν. 2081/1992 (Α' 154) και τροποποιήθηκε 
μετηνπαραγρ. 2ατου άρθρου 1 του Ν. 2469/1997 (Α'38). 

3. Την υπ’ αριθμ. 4881/19.5.2004 απόφαση του Πρω¬ 
θυπουργού και του Υπουργού Περιβάλλοντος Χωροτα¬ 
ξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος Χωροταξίας και Δημοσίων Έρ¬ 
γων στους Υφυπουργούς Περιβάλλοντος Χωροταξίας και 
Δημοσίων Έργων» (Β' 754). 

4. Την υπ’ αριθμ. 2/13.10.2003 απόφαση του διοικητικού 
συμβουλίου του Φορέα Διαχείρισης του Εθνικού Δρυμού 
Οίτης. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

I. Εγκρίνεται ο κανονισμός για την εκτέλεση έργων και 
την ανάθεση και σύναψη συμβάσεων προμηθειών, μελε¬ 
τών και υπηρεσιών του Φορέα Διαχείρισης του Εθνικού 
Δρυμού Οίτης ως ακολούθως: 

«Άρθρο 1 

Αντικείμενο του Κανονισμού 

Ο παρών Κανονισμός καθορίζει τους κανόνες που διέ- 
πουν την εκτέλεση έργων και την ανάθεση και σύναψη 
συμβάσεων προμηθειών, μελετών και υπηρεσιών του Φο¬ 
ρέα Διαχείρισης του Εθνικού Δρυμού Οίτης. 

Άρθρο 2 

Αρχές που διέπουντον Κανονισμό 

Ο παρών Κανονισμός διέπεται ιδίως από τις ακόλουθες 
αρχές: 

Α. Αρχή της διαφάνειας - Εγγύηση του ελεύθερου αντα¬ 
γωνισμού 

Οι διατάξεις του παρόντος που αφορούν τη σύναψη των 
συμβάσεων του Φορέα διέπονται από την αρχή της δια¬ 


φάνειας και της εγγύησης του ελεύθερου ανταγωνισμού. 
Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Ο φορέας και τα όργανα αυτού δεν 
επιτρέπεται να προβαίνουν σε κανενός είδους διακρίσεις 
αναφορικά με τις σχετικές συμβάσεις έργων, μελετών, 
υπηρεσιών και προμηθειών. Η αξιολόγηση των προσφο¬ 
ρών γίνεται με όρους ισότιμους, κατά τρόπο ώστε να δια¬ 
σφαλίζεται η επιλογή της άριστης προσφοράς για την εκ¬ 
πλήρωση του σκοπού του Φορέα. 

Β. Αρχή της αποτελεσματικότητας καιτηςτεχνολογικής 
προόδου 

1. Η σύναψη και εκτέλεση των συμβάσεων του Φορέα 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού του Φορέα. Ο φορέας και οι συμβαλλόμενοι με 
αυτόν αναγνωρί-ζουν, σε πνεύμα καλής πίστης, την ιδιαί¬ 
τερη σημασία της αποτελεσματικής διαχείρισης και προ¬ 
στασίας της περιοχής και αναλαμβάνουν την υποχρέωση 
να ενεργούν προς αυτόν τον σκοπό. Οι υπαγόμενοι στον 
παρόντα Κανονισμό αναγνωρίζουν την αρχή αυτή και δε¬ 
σμεύονται να μην ασκούν καταχρηστικά τα δικαιώματά 
τους, κατά τρόπο που παρεμποδίζει την εκτέλεση των 
συμβάσεων. 

2.0 Φορέας λαμβάνει κάθε εύλογη μέριμνα για την υιο¬ 
θέτηση τεχνολογικής πρωτοτυπίας καιτη διασφάλιση της 
επιστημονικής και τεχνολογικής προόδου, ενόψει της 
αποτελεσματικής περιβαλλοντικής προστασίας και δια¬ 
χείρισης της περιοχής. 

Γ. Αρχή της προστασίας του φυσικού και πολιτιστικού 
περιβάλλοντος 

1. Η σύναψη καιεκτέλεσητωνσυμβάσεωντου Φορέα εί¬ 
ναι σύμφωνες με το καθεστώς της απόλυτης προστασίας 
του φυσικού, πολιτιστικού και ανθρωπογενούς περιβάλ¬ 
λοντος. Ειδικότερα, είναι σύμφωνες με τις αρχές της βιώ¬ 
σιμης α-νάπτυξης και αειφορίας κατ’ εφαρμογή της ελλη¬ 
νικής και κοινοτικής νομοθεσίας και των διεθνών συμβά¬ 
σεων. 

2. Ο Φορέας με τον παρόντα αναλαμβάνει την υποχρέ¬ 
ωση να διασφαλίζει ότι: 

α. Η πρόνοια για την προστασία του περιβάλλοντος και 
των κάθε είδους σχετικών αγαθών από τους διαγωνιζομέ- 
νους αποτελεί στοιχείο του συνόλου των νομικών ή μη 
ενεργειών του Φορέα. 

β. Η ιδιαίτερη μέριμνα για την προστασία του περιβάλ¬ 
λοντος από τους διαγωνιζομένους πριμοδοτείται κατά 
την αξιολόγηση των προσφορών τους. 

3. Η Εταιρία και οι συμβαλλόμενοι με αυτήν υποχρεού- 
νται να τηρούν και να εφαρμόζουν τις προαναφερόμενες 
αρχές. 

Άρθρο 3 

Νομοθετικό και Κανονιστικό πλαίσιο για την εκτέλεση 
έργων από το Φορέα Διαχείρισης 

1. 1418/1984, Δημόσια Έργα (ΦΕΚ 23 Α') και των κατ’ 
εξουσιοδότηση αυτού προεδρικά διατάγματα και λοιπές 
διοικητικές πράξεις. 

2. Π.Δ. 393/1991, Επιβολή προστίμου για παράβαση 
διατάξεων του άρθρου 21 του Ν. 1418/1984 (ΦΕΚ 140 Α') 
και οι κατ’ εξουσιοδότηση αυτού διοικητικές πράξεις. 

3. Π.Δ. 609/1985, Κατασκευή δημοσίων έργων (ΦΕΚ 223 
Α'), και οι κατ’ εξουσιοδότηση αυτού διοικητικές πράξεις. 

4. Ν. 2576/1998, Βελτίωση διαδικασιών για την ανάθεση 
της κατασκευής των δημοσίων έργων και άλλες διατά¬ 
ξεις, (ΦΕΚ 25 Α') και οι κατ’ εξουσιοδότηση αυτού προε¬ 
δρικά διατάγματα και λοιπές διοικητικές πράξεις. 

5. Ν. 2229/1994, Τροποποίηση και συμπλήρωση του Ν. 
1418/1984 και άλλες διατάξεις, και των κατ’ εξουσιοδότη¬ 
ση αυτού προεδρικά διατάγματα και λοιπές διοικητικές 
πράξεις (ΦΕΚ138 Α'). 

6. Π.Δ. 368/1994, Τροποποίηση και συμπλήρωση του 
Π.Δ. 472/1985 και Π.Δ. 609/1985, και οι κατ’ εξουσιοδότη¬ 
σή του διοικητικές πράξεις (ΦΕΚ 201 Α'). 

6. Π.Δ. 334/2000, Προσαρμογή της ελληνικής νομοθε¬ 
σίας για τα δημόσια έργα προς τις διατάξεις της οδηγίας 
93/37,όπως τροποποιήθηκε και συμπληρώθηκε (Α'279). 

Άρθρο 4 

Νομοθετικό και Κανονιστικό πλαίσιο για την ανάθεση 
και σύναψη συμβάσεων προμηθειών 

1. Ν. 2286/1995, Προμήθειες του δημοσίου τομέα και 
ρυθμίσεις συναφών θεμάτων (ΦΕΚ 19 Α') και τα κατ’ εξου¬ 
σιοδότηση αυτού προεδρικά διατάγματα και λοιπές διοι¬ 
κητικές πράξεις. 

2. Π.Δ. 370/1995, Προσαρμογή της ελληνικής νομοθε¬ 
σίας περί προμηθειώντου Δημοσίου προς το κοινοτικό δί¬ 
καιο και ειδικότερα προς τις διατάξεις της οδηγίας του 
Συμβουλίου της Ευρωπαϊκής Ένωσης 93/36/ΕΕτης 14ης 
Ιουνίου 1993 περί συντονισμού των διαδικασιών για τη σύ¬ 
ναψη συμβάσεων δημοσίων προμηθειών. 

3. Ν. 2513/1997, Κύρωση της συμφωνίας περί δημοσίων 
συμβάσεων προμηθειών (ΦΕΚ 247 Α') και των κατ’ εξου¬ 
σιοδότηση αυτού προεδρικών διαταγμάτων και λοιπών 
διοικητικών πράξεων. 

4. Άρθρο 83 Ν. 2362/1995 «Περί δημοσίου λογιστικού, 
ελέγχου των δαπανών του κράτους και άλλες διατάξεις». 

5. Π.Δ. 394/1996 «Κανονισμός Προμηθειών Δημοσίου 
(Κ.Π.Δ)». 

Άρθρο 5 

Νομοθετικό και Κανονιστικό πλαίσιο για την ανάθεση, 
παρακολούθηση και παραλαβή μελετών και υπηρεσιών 
και για τη σύναψη των σχετικών συμβάσεων 
του Φορέα Διαχείρισης. 

1. ΠΔ 346/1998, Προσαρμογή της ελληνικής νομοθε¬ 
σίας για τις δημόσιες συμβάσεις υπηρεσιών προς τις δια¬ 
τάξεις της οδηγίας 92/50/ΕΟΚ του συμβουλίου της 18ης 
Ιουλίου 1992 (ΦΕΚ 230 Ά). 

2. Π.Δ. 194/1979, Περί εκτελέσεως των άρθρων 11 και 
επόμενα του Ν. 716/1977 «Περί μητρώου μελετητών και 
αναθέσεως και εκπονήσεως μελετών». 

3. Ν. 3164/2003 «Μητρώα μελετητών, ανάθεση και εκ¬ 
πόνηση μελετών και παροχή συναφών υπηρεσιών, σχε- 
διασμός διαχείρισης αποβλήτων Αττικής και άλλες διατά¬ 
ξεις» με την επιφύλαξη του άρθρου 36 αυτού, σε εφαρ¬ 
μογή του οποίου επί 8 μήνες μετά τη δημοσίευση του στην 
Ε.Κ. συνεχίζει να εφαρμόζεται μεταβατικά ο Ν. 716/1977. 

4. Άρθρο 83 Ν. 2362/1995 «Περί δημοσίου λογιστικού, 
ελέγχου των δαπανών του κράτους και άλλες διατάξεις». 

Άρθρο 6 

Αρμόδια όργανα του Φορέα Διαχείρισης 

Αρμόδια όργανα του Φορέα για την εφαρμογή των δια¬ 


δικασιών που ορίζονται στον παρόντα Κανονισμό αποτε¬ 
λούν τα Όργανα διοίκησης, Επιτροπές του Δ.Σ. και υπη¬ 
ρεσιακά στελέχη ή Υπηρεσίες που σύμφωνα με το κατα¬ 
στατικό, τους εσωτερικούς κανονισμούς και τις αποφά¬ 
σεις του Διοικητικού Συμβουλίου του Φορέα διαχείρισης 
έχουν την εξουσία να ενεργούν, να ελέγχουν, να εισηγού- 
νται, να γνωμοδοτούν ή να αποφασίζουν στα διάφορα 
στάδια ενεργειών που σχετίζονται με την ανάθεση, επί¬ 
βλεψη και παρακολούθηση της εκπόνησης και παραλα¬ 
βής των μελετών, έργων, προμηθειών. 

Τα αρμόδια αποφασιστικά και εισηγητικά όργανα είναι 
τα ακόλουθα: 

Αποφασιστικά όργανα 

Το Διοικητικό Συμβούλιο 

Αποτελείτο ανώτατο όργανο διοίκησης και λήψης απο¬ 
φάσεων στα θέματα που εξετάζονται στον παρόντα Κα¬ 
νονισμό. Αποφασίζει επί τυχόν ενστάσεων σε περίπτωση 
διαγωνισμών, ορίζει την Επιτροπή Ανάθεσης, όπου προ- 
βλέπεται τέτοια και μπορεί να εκχωρεί τις αρμοδιότητές 
στον Πρόεδρο ή στον Διευθυντή ή άλλο όργανο. 

Ο Πρόεδρος του Διοικητικού Συμβουλίου 

Αποτελεί, ανάλογα με τις επί μέρους διατάξεις του Κα¬ 
νονισμού, αποφασιστικό όργανο σε θέματα που ρυθμίζο¬ 
νται από τον Κανονισμό. 

Ο Διευθυντής 

Αποτελεί, ανάλογα με τις επί μέρους διατάξεις του Κα¬ 
νονισμού, αποφασιστικό όργανο σε θέματα που ρυθμίζο¬ 
νται από τον Κανονισμό. 

Εισηγητικά όργανα 

Η Επιτροπή Ανάθεσης 

Η Επιτροπή Ανάθεσης είναι εισηγητικό όργανο και έχει 
την ευθύνη εισήγησης για την ανάθεση μελέτης, έρευνας 
κλπ., στις περιπτώσεις που προβλέπονται από τον παρό¬ 
ντα Κανονισμό. 

Η Επιτροπή, σε κάθε περίπτωση που απαιτείται αξιολό¬ 
γηση / επιλογή, επιλαμβάνεται της σχετικής πρόσκλησης 
εκδήλωσης ενδιαφέροντος και συντάσσει τα σχετικά 
πρακτικά, τα οποία αποστέλλει προς τον Πρόεδρο ή το 
Δ.Σ. για έγκριση. 

Η Επιτροπή ορίζεται με απόφαση του Διοικητικού Συμ¬ 
βουλίου, μετά από εισήγηση του Προέδρου και αποτελεί- 
ται από μέλη του Δ.Σ. και υπηρεσιακά στελέχη του Φορέα. 
Σε περίπτωση διαγωνισμού, κατά την υποβολή προσφο¬ 
ρών παρίσταται και ο νομικός σύμβουλος του Φορέα. 

Η Επιτροπή Παρακολούθησης και Παραλαβής 

Η Επιτροπή Παρακολούθησης και Παραλαβής (ΕΠΠ) εί¬ 
ναι όργανο επιφορτισμένο με την παρακολούθηση και πα¬ 
ραλαβή των μελετών, ερευνών, έργων, βάσει των προδια¬ 
γραφών που τέθηκαν με τη σχετική σύμβαση ανάθεσης 
και των κατευθύνσεων του Επιβλέποντα. 

Ορίζεται με απόφαση του Διοικητικού Συμβουλίου, με¬ 
τά από εισήγηση του Προέδρου και αποτελείται από μέλη 
του Δ.Σ. και υπηρεσιακά στελέχη του Φορέα. 

Η Επιτροπή Πινάκων Αναδοχών 

Η εγγραφή, κατάταξη, ανανέωση, διαγραφή των ΠΆ. 
του Φορέα γίνεται από Επιτροπή που ορίζεται για το σκο¬ 
πό αυτό από το Δ.Σ. Η επιτροπή αυτή εισηγείται επίσης 
κάθε μέτρο που σχετίζεται μετοντρόποτήρησηςτων Π Ά. 
και υποβάλλει στο Διοικητικό Συμβούλιο σχετικές εκθέ¬ 
σεις. 

Η επιτροπή συνεδριάζει κάθε έτος στο δίμηνο Ιανουά¬ 
ριου - Φεβρουάριου, με θέμα εγγραφές νέων νομικών ή 

φυσικών προσώπων στους πίνακες και μεταβολές των 
ήδη εγγεγραμμένων. 

Η επιτροπή μπορεί να συγκληθεί και έκτακτα (ύστερα 
από σχετική εντολή του Δ.Σ.), εφόσον συντρέχουν ουσια¬ 
στικοί λόγοι. 

Η θητεία των μελών της επιτροπής είναι ετήσια. 

Ο Επιβλέπων 

Για κάθε μελέτη, έρευνα, έργο κ.λπ. ορίζεται Επιβλέ- 
πων, που μπορεί να είναι είτε στέλεχος είτε εξειδικευμέ- 
νος συνεργάτης του Φορέα. 

Ο Επιβλέπων ορίζεται από το όργανο που αποφασίζει 
την ανάθεση ή άλλο αρμόδιο όργανο. Στην περίπτωση 
που ο Επιβλέπων δεν είναι στέλεχος του Φορέα, κατά την 
παρακολούθηση ή επίβλεψη της μελέτης ή του έργου συ¬ 
νεργάζεται και ενημερώνει τον υπεύθυνο της αρμόδιας 
υπηρεσίας του Φορέα. 

Υπεύθυνος της αρμόδιας υπηρεσίας 

Όπου στις διατάξειςτου παρόντος αναγράφεται «Υπεύ¬ 
θυνος της αρμόδιας υπηρεσίας» αυτός καθορίζεται με 
απόφαση του Διευθυντή». 

II. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2004 

Ο ΥΦΥΠΟΥΡΓΟΣ 

ΣΤΑΥΡΟΣ Ε Λ. ΚΑΛΟ ΓΙΑΝΝΗΣ 
-♦- 

Αριθ. 51996 (3) 

Έγκριση Κανονισμού για την εκτέλεση έργων, για την 
ανάθεση, παρακολούθηση και παραλαβή μελετών και 
υπηρεσιών, την προμήθεια, παράδοση και παραλαβή 
αγαθών, υλικών και προϊόντων και για τη σύναψη και 
εκτέλεση των σχετικών συμβάσεωντου Φορέα Διαχεί¬ 
ρισης του Εθνικού Πάρκου Δέλτα Έβρου. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξειςτου άρθρου 15του Ν. 2742/1999 «Χω¬ 
ροταξικός σχεδιασμός και αειφόρος ανάπτυξη και άλλες 
διατάξεις» (Α' 207), όπως συμπληρώθηκε με την παρ. 1 
του άρθρου 13του Ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων της αρμοδιότη¬ 
τας του Υπουργείου Περιβάλλοντος Χωροταξίας και Δη¬ 
μοσίων Έργων» (Α' 197). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 4881/19.5.2004 απόφαση του Πρω¬ 
θυπουργού και του Υπουργού Περιβάλλοντος Χωροτα¬ 
ξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος Χωροταξίας και Δημοσίων Έρ¬ 
γων στους Υφυπουργούς Περιβάλλοντος Χωροταξίας και 
Δημοσίων Έργων» (Β' 754). 

4. Το υπ’ αριθμ. α/α 7/2003 πρακτικό - απόφαση του Δι¬ 
οικητικού Συμβουλίου του Φορέα Διαχείρισης του Εθνι¬ 
κού Πάρκου Δέλτα Έβρου. 


5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Έγκριση, σκοπός και πεδίο εφαρμογής του Κανονισμού 

1. Εγκρίνεται, όπως στα επόμενα άρθρα, ο Κανονισμός 
για την εκτέλεση έργων, για την ανάθεση, παρακολούθη¬ 
ση και παραλαβή μελετών και υπηρεσιών, την προμήθεια, 
παράδοση και παραλαβή αγαθών, υλικών και προϊόντων 
και για τη σύναψη συμβάσεωντου Φορέα Διαχείρισης του 
Εθνικού Πάρκου Δέλτα Έβρου, που ιδρύθηκε μετηνπαρ. 
10 του άρθρου 15 του Ν. 2742/1999 (Α' 207), όπως συ¬ 
μπληρώθηκε με την παρ. 1 του άρθρου 13 του Ν. 
3044/2002 (Α' 197). 

2. Σκοπός του παρόντος Κανονισμού είναι ο καθορι¬ 
σμός του τρόπου ανάληψης ή ανάθεσης, παρακολούθη¬ 
σης και παραλαβής μελετών, ερευνών και λοιπών υπηρε¬ 
σιών, τεχνικών έργων και προμηθειών του Φορέα διαχεί¬ 
ρισης Εθνικού Πάρκου Δέλτα Έβρου, έτσι ώστε να 
εξασφαλίζεται η άρτια εκπόνηση μελετών και διενέργεια 
ερευνών, η αποδοτικότητα και ποιότητα των έργων, ο βέλ¬ 
τιστος τρόπος εκτέλεσης προμηθειών, σύμφωνα με τις 
επιμέρους προδιαγραφές τους, η διαφάνεια και η αντικει¬ 
μενικότητα στις διαδικασίες ανάθεσης. 

Άρθρο 2 

Αρχές που διέπουντον Κανονισμό 

Ο παρών Κανονισμός διέπεται ιδίως από τις ακόλουθες 
αρχές: 

Α. Αρχή της διαφάνειας - Εγγύηση του ελεύθερου αντα¬ 
γωνισμού 

Οι διατάξεις του παρόντος που αφορούντη σύναψη των 
συμβάσεων του Φορέα διέπονται από την αρχή της δια¬ 
φάνειας και της εγγύησης του ελεύθερου ανταγωνισμού. 
Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Ο φορέας και τα όργανα αυτού δεν 
επιτρέπεται να προβαίνουν σε κανενός είδους διακρίσεις 
αναφορικά με τις σχετικές συμβάσεις έργων, μελετών, 
υπηρεσιών και προμηθειών. Η αξιολόγηση των προσφο¬ 
ρών γίνεται με όρους ισότιμους, κατά τρόπο ώστε να δια¬ 
σφαλίζεται η επιλογή της άριστης προσφοράς για την εκ¬ 
πλήρωση του σκοπού του Φορέα. 

Β. Αρχή της αποτελεσματικότητας καιτηςτεχνολογικής 
προόδου 

1. Η σύναψη και εκτέλεση των συμβάσεων του Φορέα 
διέπονται από την αρχή της αποτελεσματικότητας, ενόψει 
της έγκαιρης και της απρόσκοπτης επίτευξης του σκοπού 
του Φορέα. Ο φορέας και οι συμβαλλόμενοι με αυτόν ανα¬ 
γνωρίζουν, σε πνεύμα καλής πίστης, την ιδιαίτερη σημα¬ 
σία της αποτελεσματικής διαχείρισης και προστασίας της 
περιοχής και αναλαμβάνουν την υποχρέωση να ενεργούν 
προς αυτόν τον σκοπό. Οι υπαγόμενοι στον παρόντα Κα¬ 
νονισμό αναγνωρίζουν την αρχή αυτή και δεσμεύονται να 
μην ασκούν καταχρηστικά τα δικαιώματά τους, κατά τρό¬ 
πο που παρεμποδίζει την εκτέλεση των συμβάσεων. 

2.0 Φορέας λαμβάνει κάθε εύλογη μέριμνα για την υιο¬ 
θέτηση τεχνολογικής πρωτοτυπίας καιτη διασφάλιση της 
επιστημονικής και τεχνολογικής προόδου, ενόψει της 
αποτελεσματικής περιβαλλοντικής προστασίας και δια¬ 
χείρισης της περιοχής 

Γ. Αρχή της προστασίας του φυσικού και πολιτιστικού 
περιβάλλοντος 

1. Η σύναψη και εκτέλεση των συμβάσεωντου Φορέα είναι 
σύμφωνες με το καθεστώς της απόλυτης προστασίας του 
φυσικού, πολιτιστικού και ανθρωπογενούς περιβάλλοντος, 
Ειδικότερα, είναι σύμφωνες με τις αρχές της βιώσιμης ανά¬ 
πτυξης και αειφορίας κατ’ εφαρμογήντης ελληνικής και κοι¬ 
νοτικής νομοθεσίας και των διεθνών συμβάσεων. 

2. Ο Φορέας με τον παρόντα αναλαμβάνει την υποχρέ¬ 
ωση να διασφαλίζει ότι: 

α. Η πρόνοια για την προστασία του περιβάλλοντος και 
των κάθε είδους σχετικών αγαθών από τους διαγωνιζομέ- 
νους αποτελεί στοιχείο του συνόλου των νομικών ή μη 
ενεργειών του Φορέα. 

β. Η ιδιαίτερη μέριμνα για την προστασία του περιβάλ¬ 
λοντος από τους διαγωνιζομένους πριμοδοτείται κατά 
την αξιολόγηση των προσφορών τους. 

Η Εταιρεία και οι συμβαλλόμενοι με αυτήν υποχρεού- 
νται να τηρούν και να εφαρμόζουν τις προαναφερόμενες 
αρχές. 

Άρθρο 3 

Νομοθετικό και Κανονιστικό πλαίσιο για την εκτέλεση 
έργων από το Φορέα Διαχείρισης 

Όπως προβλέπεται από τις εκάστοτε ισχύουσες διατά¬ 
ξεις. 

Άρθρο 4 

Νομοθετικό και Κανονιστικό πλαίσιο για την προμήθεια, 
παράδοση και παραλαβή αγαθών, υλικών και προϊόντων 
και για τη σύναψη και εκτέλεση των σχετικών 
συμβάσεωντου Φορέα Διαχείρισης 

Όπως προβλέπεται από τις εκάστοτε ισχύουσες διατάξεις. 

Άρθρο 5 

Νομοθετικό και Κανονιστικό πλαίσιο για την ανάθεση, 
παρακολούθηση και παραλαβή μελετών και υπηρεσιών 
και για τη σύναψη των σχετικών συμβάσεων 
του Φορέα Διαχείρισης 


Όπως προβλέπεται από τις εκάστοτε ισχύουσες διατά¬ 
ξεις. 


Άρθρο 6 

Αρμόδια όργανα του Φορέα Διαχείρισης 


Αρμόδια όργανα του Φορέα για την εφαρμογή των δια¬ 
δικασιών που ορίζονται στον παρόντα Κανονισμό αποτε¬ 
λούν τα Όργανα διοίκησης, Επιτροπές του Δ.Σ. και υπη¬ 
ρεσιακά στελέχη ή Υπηρεσίες που σύμφωνα με το κατα¬ 
στατικό, τους εσωτερικούς κανονισμούς και τις 
αποφάσεις του Διοικητικού Συμβουλίου του Φορέα δια¬ 
χείρισης έχουν την αρμοδιότητα να ενεργούν, να ελέγ¬ 
χουν, να εισηγούνται, να γνωμοδοτούνή να αποφασίζουν 
στα διάφορα στάδια ενεργειών που σχετίζονται με την 
ανάθεση, επίβλεψη και παρακολούθηση της εκπόνησης 
και παραλαβής των μελετών, έργων, προμηθειών. 

Ταχρηματικά όρια των κλιμακίων προϋπολογισμού δα¬ 
πάνης βάσει των οποίων προσδιορίζονται τα αρμόδια όρ¬ 
γανα του Φορέα, φαίνονται στον Πίνακα 1. 

Τα αρμόδια αποφασιστικά και εισηγητικά Όργανα είναι 
τα ακόλουθα: 

Αποφασιστικά όργανα 

Το Διοικητικό Συμβούλιο 

Αποτελεί το ανώτατο όργανο διοίκησης και λήψης απο¬ 


φάσεων στα θέματα που εμπίπτουν στον παρόντα Κανο¬ 
νισμό. Αποφασίζει επί τυχόν ενστάσεων σε περίπτωση 
διαγωνισμών, ορίζει την Επιτροπή Ανάθεσης, όπου προ- 
βλέπεται τέτοια και μπορεί να εκχωρεί τις αρμοδιότητές 
στον Πρόεδρο ή στον Διευθυντή ή άλλο όργανο. 

Ο Πρόεδρος του Διοικητικού Συμβουλίου (ΠΡ) 

Αποτελεί, ανάλογα με τις επί μέρους διατάξεις του Κα¬ 
νονισμού, αποφασιστικό όργανο σε θέματα που ρυθμίζο¬ 
νται από τον Κανονισμό. 

Ο Διευθυντής 

Αποτελεί, ανάλογα με τις επί μέρους διατάξεις του Κα¬ 
νονισμού, αποφασιστικό όργανο σε θέματα που ρυθμίζο¬ 
νται από τον Κανονισμό. 

Εισηγητικά όργανα 

Η Επιτροπή Ανάθεσης (ΕΠΑΝ), 

Η Επιτροπή Ανάθεσης είναι εισηγητικό όργανο και έχει 
την ευθύνη εισήγησης για την ανάθεση μελέτης, έρευνας 
κλπ., στις περιπτώσεις που προβλέπονται από τον παρό¬ 
ντα Κανονισμό. 

Η Επιτροπή, σε κάθε περίπτωση που απαιτείται αξιολό¬ 
γηση / επιλογή, επιλαμβάνεται της σχετικής πρόσκλησης 
εκδήλωσης ενδιαφέροντος και συντάσσει τα σχετικά 
πρακτικά, τα οποία αποστέλλει προς τον Πρόεδρο ή το 
Δ.Σ. για έγκριση. 

Η Επιτροπή ορίζεται με απόφαση του Διοικητικού Συμ¬ 
βουλίου, μετά από εισήγηση του Προέδρου και αποτελεί- 
ται από μέλη του Δ.Σ. και υπηρεσιακά στελέχη του Φορέα. 
Σε περίπτωση διαγωνισμού, κατά την υποβολή προσφο¬ 
ρών παρίσταται και ο νομικός σύμβουλος του Φορέα. 

Η Επιτροπή Παρακολούθησης και Παραλαβής (ΕΠΠ) 

Η Επιτροπή Παρακολούθησης και Παραλαβής (ΕΠΠ) εί¬ 
ναι όργανο επιφορτισμένο με την παρακολούθηση και πα¬ 
ραλαβή των μελετών, ερευνών, έργων, βάσει των προδια¬ 
γραφών που τέθηκαν με τη σχετική σύμβαση ανάθεσης 
και των κατευθύνσεων του Επιβλέποντα. 

Ορίζεται με απόφαση του Διοικητικού Συμβουλίου, με¬ 
τά από εισήγηση του Προέδρου και αποτελείται από μέλη 
του ΔΣ και υπηρεσιακά στελέχη του Φορέα. 

Η Επιτροπή Πινάκων Αναδοχών (ΠΑ) 

Η εγγραφή, κατάταξη, ανανέωση, διαγραφή των Π.Α. 
του Φορέα γίνεται από Επιτροπή που ορίζεται για το σκο¬ 
πό αυτό από το Δ.Σ. Η επιτροπή αυτή εισηγείται επίσης 
κάθε μέτρο που σχετίζεται μετοντρόποτήρησηςτων Π Λ. 
και υποβάλλει στο Διοικητικό Συμβούλιο σχετικές εκθέ¬ 
σεις. 

Η επιτροπή Π.Α. συνεδριάζει κάθε έτος στο δίμηνο Ια¬ 
νουάριου - Φεβρουάριου, με θέμα εγγραφές νέων νομι¬ 
κών ή φυσικών προσώπων στους Π.Α. και μεταβολές των 
ήδη εγγεγραμμένων. 

Η επιτροπή μπορεί να συγκληθεί και έκτακτα (ύστερα 
από σχετική εντολή του Δ.Σ.), εφόσον συντρέχουν ουσια¬ 
στικοί λόγοι. 

Η θητεία των μελών της επιτροπής Π.Α. είναι ετήσια. 

Ο Επιβλέπων (ΕΒ) 

Για κάθε μελέτη, έρευνα, έργο κ.λπ. ορίζεται Επιβλέπων 
(Ε.Β), που μπορεί να είναι είτε στέλεχος είτε εξειδικευμέ- 
νος συνεργάτης του Φορέα. 

Ο Επιβλέπων ορίζεται από το όργανο που αποφασίζει 
την ανάθεση ή άλλο αρμόδιο όργανο. Στην περίπτωση 
που ο ΕΒ δεν είναι στέλεχος του Φορέα, κατά την παρα- 

κολούθηση ή επίβλεψη της μελέτης ή του έργου συνερ¬ 
γάζεται και ενημερώνει τον υπεύθυνο της αρμόδιας υπη¬ 
ρεσίας του Φορέα. 

Υπεύθυνος της αρμόδιας υπηρεσίας 

Όπου στις διατάξειςτου παρόντος αναγράφεται «Υπεύ¬ 
θυνος της αρμόδιας υπηρεσίας» ο προσδιορισμός του 
έχοντος τη σχετική αρμοδιότητα καθορίζεται με απόφα¬ 
ση του Διευθυντή. 

Άρθρο 7 

Τροποποίηση του κανονισμού 

Μεταβολή, συμπλήρωση ή τροποποίηση των διατάξεων 
του Κανονισμού γίνεται γίνεται κατά τη διαδικασία σύντα¬ 
ξης του, δηλαδή με σχετική απόφαση του Διοικητικού 
Συμβουλίου (Δ.Σ.) του Φορέα Διαχείρισης και έγκριση του 
νέου κανονισμού με απόφαση του Υπουργού ΠΕ.ΧΩ.Δ.Ε.. 

Άρθρο 8 

Ισχύς του Κανονισμού 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2004 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟ ΓΙΑΝΝΗΣ 
-♦- 

Αριθ. 9606 (4) 

Επιχορήγηση της Ανώνυμης Εταιρείας «ΕΛΛΗΝΙΚΕΣ ΕΚ¬ 
ΘΕΣΕΙΣ - ΗΕΕΕΧΡΟ Α.Ε.» από τον Κρατικό Προϋπολο¬ 
γισμό για την αντιμετώπιση των αναγκών διεκδίκησης 
της διοργάνωσης της Παγκόσμιας Έκθεσης ΕΧΡΟ 
2008 στη Θεσσαλονίκη - Καθορισμός του τρόπου 
ελέγχου των δαπανών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 Τις διατάξεις: 

-Του Ν. 1553/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 
2081/1992 (Φ.Ε.Κ. 154 Α'). 

-Του άρθρου 44του Ν. 3182/2003«Ναυτιλιακή Εταιρεία 
Πλοίων Αναψυχής και άλλες διατάξεις» (Φ.Ε.Κ. 220 Α'). 

- Του Ν. 2362/1995 «Περί Δημοσίου Λογιστ(κού, ελέγ¬ 
χου των δαπανών του Κράτους και άλλες διατάξεις» 
(Φ.Ε.Κ. 247 Α'). 

- Του Π.Δ. 358/1986 «Καθορισμός αρμοδιοτήτων του 
Υπουργείου Βόρειας Ελλάδας» (Φ.Ε.Κ. 158 Α'), καθώς και 
της υπ’ αριθμ. Υ704/1988 απόφασης του Πρωθυπουργού 
«Μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης» (Φ.Ε.Κ. 575 Β'). 

-Του Π.Δ. 331/2001 «Οργανισμόςτου Υπουργείου Μα¬ 
κεδονίας - Θράκης» (Φ.Ε.Κ. 221/Β ). 

2. Την υπ’ αριθμ. Υ417/2002 απόφαση του Πρωθυπουρ¬ 
γού «Σύσταση Διυπουργικής Επιτροπής Διεκδίκησης της 
Παγκόσμιας Έκθεσης ΕΧΡΟ στη Θεσσαλονίκη» (Φ.Ε.Κ. 
1017 Β'), όπως τροποποιήθηκε με την υπ’ αριθμ. 
Υ507/2002 απόφαση του Πρωθυπουργού (Φ.Ε.Κ. 1296 Β'). 

3. Την υπ’ αριθμ. 8047/2002 κοινή απόφαση των Υπουρ¬ 
γών Οικονομίας και Οικονομικών - Εσωτερικών - Ανάπτυ¬ 


ξης - Περιβάλλοντος, Χωροταξίας και Δημοσίων Έργων - 
Πολιτισμού - Μεταφορών και Επικοινωνιών - Μακεδονίας- 
Θράκης «Ανάθεση στην Ανώνυμη Εταιρεία με την επωνυ¬ 
μία «ΕΛΛΗΝΙΚΕΣ ΕΚΘΕΣΕΙΣ - ΗΕΕΕΧΡΟ Α.Ε.» της υπο¬ 
στήριξης των ενεργειών διεκδίκησης της διοργάνωσης 
της Παγκόσμιας Έκθεσης ΕΧΡΟ 2008 στη Θεσσαλονίκη - 
Συγκρότηση Συντονιστικής Επιτροπής Διεκδίκησης της 
παραπάνω Έκθεσης» (Φ.Ε.Κ.1347Β'). 

4. Το υπ’ αριθμ. 8025/29.9.2003 έγγραφο του Υπουργού 
Οικονομίας και Οικονομικών για τον ορισμό εκπροσώπου 
του Υπουργείου στην Εκτελεστική Γραμματεία της Συ¬ 
ντονιστικής Επιτροπής Διεκδίκησης της Παγκόσμιας Έκ¬ 
θεσης ΕΧΡΟ 2008. 

5. Το από 3.9.2004 πρακτικό με αριθμό 34 της Εκτελε¬ 
στικής Γραμματείας και το από 2.4.2004 πρακτικό με 
αριθμό 5 της Διυπουργικής Επιτροπής για την επιχορή¬ 
γηση της Α.Ε. «ΕΛΛΗΝΙΚΕΣ ΕΚΘΕΣΕΙΣ ΗΕΕΕΧΡΟ» με 
σκοπό την αντιμετώπιση των δαπανών διεκδίκησης της 
Παγκόσμιας Έκθεσης ΕΧΡΟ 2008. 

6. Την υπ’ αριθ. 14650/ΔΙΟΕ 85/17.3.2004 (ΦΕΚ 519/Β/ 
2004) κοινή απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων στους Υφυ¬ 
πουργούς Οικονομικών». 

7. Την υπ’ αριθμ. 2/55498/3.12.2004 απόφαση του 
Υπουργού Οικονομίας και Οικονομικών, αποφασίζουμε: 

Άρθρο 1 

1. Εγκρίνουμε τη διάθεση, από τη μεταβιβασθείσα πί¬ 
στωση στον προϋπολογισμό του Υπουργείου Μακεδο¬ 
νίας - Θράκης Οικονομικού Έτους 2004του φορέα 25110 
του ΚΑΕ 5253, ποσού ενός εκατομμυρίου (1.000.000,00) 
ευρώ για την επιχορήγηση της συσταθείσας με το Ν. 
2687/1999 Ανώνυμης Εταιρείας με την επωνυμία «ΕΛΛΗ¬ 
ΝΙΚΕΣ ΕΚΘΕΣΕΙΣ ΗΕΕΕΧΡΟ Α.Ε.», για την αντιμετώπιση 
των δαπανών διεκδίκησης της διοργάνωσης της Παγκό¬ 
σμιας Έκθεσης ΕΧΡΟ 2008 στη Θεσσαλονίκη για το έτος 
2004. 

2. Η καταβολή της επιχορήγησης θα γίνει εξ ολοκλή¬ 
ρου, με βάση τον αντίστοιχο προϋπολογισμό ο οποίος θα 
καταρτίζεται από την Εκτελεστική Γραμματεία, αφού 
λαμβάνονται υπόψη: 

α) οι πάγιες δαπάνες που προκαλούνται από τις ενέρ¬ 
γειες υποστήριξης της υποψηφιότητας (συμβάσεις έρ¬ 
γου με εξειδικευμένους συνεργάτες, γραμματειακή υπο¬ 
στήριξη, λειτουργικά έξοδα κ.λπ.), 

β) οι δαπάνες που αφορούν την υποστήριξη των ανα¬ 
γκαίων δραστηριοτήτων για την διεκδίκηση της Παγκό¬ 
σμιας Έκθεσης ΕΧΡΟ 2008 στη Θεσσαλονίκη, οι οποίες 
ανατίθενται στην Ανώνυμη Εταιρεία «ΕΛΛΗΝΙΚΕΣ ΕΚ¬ 
ΘΕΣΕΙΣ ΗΕΕΕΧΡΟ Α.Ε.» και 

γ) οιλοπτές δαπάνες από υποστηρικτικές ενέργειες της 
υποψηφιότητας, για τις οποίες δόθηκε ήδη ή θα δοθεί 
σχετική εντολή κατά το έτος 2004 στην πιο πάνω Εταιρεία 
είτε από την Εκτελεστική Γ ραμματεία είτε κατά περίπτω¬ 
ση από τον Υπουργό Μακεδονίας - Θράκης. 

3. Η απαιτούμενη κατά τα ανωτέρω πίστωση θα διατίθε¬ 
ται στην Ανώνυμη Εταιρεία «ΕΛΛΗΝΙΚΕΣ ΕΚΘΕΣΕΙΣ ΗΕΙ_- 
ΕΧΡΟ Α.Ε.» με την έκδοση τακτικών χρηματικών ενταλμά¬ 
των από την Υπηρεσία Δημοσιονομικού Ελέγχου του 
Υπουργείου Μακεδονίας - Θράκης, κατόπιν αποφάσεων 
που θα εκδίδει ο Υπουργός Μακεδόνιος - Θράκης με βά¬ 
ση τον υποβαλλόμενο εκάστοτε από την Εκτελεστική 
Γ ραμματεία προϋπολογισμό, μέσα στα όρια των ποσο- 

ατών διάθεσης πιστώσεων που καθορίζονται από τον 
Υπουργό Οικονομίας και Οικονομικών σύμφωνα με το άρ¬ 
θρο 19 του Ν. 2362/1995. Για την έκδοση των ανωτέρω 
χρηματικών ενταλμάτων δεν εφαρμόζεται η υπ’ αριθμ. 
2014380/377/0026/27.2.1998 απόφαση του Υπουργού 
Οικονομικών (Φ.Ε.Κ. 284 Β'). 

4. Δαπάνες επιτακτικές και επείγουσες που δεν έχουν 
προβλεφθεί, οι οποίες είναι αναγκαίες για την υποστήρι¬ 
ξη της υποψηφιότητας της Θεσσαλονίκης για την διεκδί¬ 
κηση της Παγκόσμιας Έκθεσης ΕΧΡΟ 2008, μπορούν να 
πραγματοποιούνται από την Ανώνυμη Εταιρεία «ΕΛΛΗΝΙ¬ 
ΚΕΣ ΕΚΘΕΣΕΙΣ ΗΕΙΕΧΡΟ Α.Ε.» χωρίς προηγούμενη έκ¬ 
δοση απόφασης σύμφωνα με την παράγραφο 3, εφόσον 
δεν υπερβαίνουν κατά περίπτωση το ποσό των τριών χι¬ 
λιάδων (3.000) ευρώ. Δαπάνες πέραν του ποσού αυτού 
και μέχρι του ποσού των δεκαπέντε χιλιάδων (15.000) ευ¬ 
ρώ πραγματοποιούνται κατόπιν εντολής του Υπουργού 
Μακεδονίας - Θράκης. Οι πιο πάνω δαπάνες θα εγκρίνο- 
νται μετά την πραγματοποίησή τους, με σχετική απόφαση 
της Εκτελεστικής Γραμματείας. 

5. Αντίγραφα των δικαιολογητικών των δαπανών όλων 
των πιο πάνω περιπτώσεων, θα υποβάλλονται στην Εκτε¬ 
λεστική Γραμματεία από την Ανώνυμη Εταιρεία «ΕΛΛΗΝΙ¬ 


ΚΕΣ ΕΚΘΕΣΕΙΣ ΗΕΙΕΧΡΟ Α.Ε.» εντός διμήνου από την 
πραγματοποίησή τους. Τα πρωτότυπα δικαιολογητικά 
των δαπανών τηρούνται με ευθύνη της πιο πάνω Εταιρείας. 

6. Ο έλεγχος των δαπανών όλων των πιο πάνω περιπτώ¬ 
σεων διενεργείται από τους ορκωτούς λογιστές που ορί¬ 
ζονται για τον έλεγχο των ετήσιων οικονομικών καταστά¬ 
σεων της Ανώνυμης Εταιρείας «ΕΛΛΗΝΙΚΕΣ ΕΚΘΕΣΕΙΣ 
ΗΕΙΕΧΡΟ Α.Ε.». 

Άρθρο 2 

Κάλυψη δαπάνης 

Από τις διάταξες της παρούσας προκαλείται δαπάνη σε 
βάρος του Κρατικού Προϋπολογισμού ύψους ενός εκα¬ 
τομμυρίου (1.000.000,00) ευρώ για το έτος 2004, η οποία 
θα καλυφθεί από τον τακτικό προϋπολογισμό του Υπουρ¬ 
γείου Μσκεδονίας - Θράκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Δεκεμβρίου 2004 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

ΠΕΤΡΟΣ ΔΟΥΚΑΣ ΝΙΚΟΛΑΟΣ ΤΣΙΑΡΤΣΙΩΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν. βί.9 γ - β-ΓΠθϊΙ : \λ/θ6ιτιη51θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουίΌ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπτ και μέχρι 100 σελίδες σε 5 ουίΌ προσαυξανόμενη 

κατά 1 ευΐΌ ανά 50 σελίδες. 






• Η τιμή πώλησης σε μορφή σε 

- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 


Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : 

τηλεφωνικά : 210-9472555, ίοχ :210-9472556 ίηΙθΓΠΘΐ : ΙιΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 Θυιχι ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































